gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl gl zh en sv fr de de gl gl gl gl gl gl gl gl gl it gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Marina Atlántica terá até 2011 para construír o porto deportivo en Salgueirón
Cuarta feira, 28 de setembro de 2022
A Autoridade Portuaria de Vigo aprobou a concesión dunha prórroga de 16 meses á promotora, quen alegou presións sociais para explicar o atraso nas obras.
Tags: Autoridade Portuaria de Vigo Cangas Confraría de Pescadores Foro Social Marina Atlántica Massó Salgueirón
A prórroga concendida a Marina Atlántica rematará na primavera, cando están previstas as eleccións municipais
Con sorpresa e indignación recibiron os membros do Foro Social e da Confraría de Pescadores de Cangas as facilidades outorgadas pola Autoridade Portuaria de Vigo á empresa Marina Atlántica para a construción do porto deportivo en Salgueirón. O Consello de Administración do ente público aprobou, na súa última xuntanza do ano, conceder outros 16 meses de prórroga para rematar os traballos onde se atopaba a antiga factoría baleeira de Massó.
A promotora, participada por Atlántico Construcións e Caixanova, solicitara un novo prazo alegando que non puido executar os traballos no tempo previsto por "motivos alleos á súa vontade", entre os que se atoparían a presión dun grupo de cidadáns que se opoñen ás obras, é dicir, o Foro Social e a Confraría de Pescadores.
A presidenta da Autoridade Portuaria, Corina Porro, anunciou a concesión desta prórroga, que finalizará na primavera de 2011 (previsibelmente cando se celebren as eleccións municipais) e argumentou que así o aconsella a lei. Un mes antes do previsto, a Autoridade Portuaria tomou a decisión ao respecto. "O Porto ten que basear a súa decisión nun informe que elaborou o avogado do Estado", dixo Porro, "e di que se ten que dar ese permiso porque a solicitude contempla todos os requisitos que exixe a lei".
Mentres, continúa un proceso, que se prevé longo, iniciado pola Confraría de Pescadores ante o Tribunal Supremo. Os mariñeiros presentaron un recurso de casación contra a sentenza do Tribunal Superior de Xustiza de Galiza (TSXG) que avalaba o porto deportivo de Massó.
Ademais, tamén recentemente, o Concello de Cangas aprobou en pleno (cos votos do BNG e do PSdeG) unha iniciativa presentada como emenda pola alcaldesa, Clara Millán (BNG), pola que se instaba á Autoridade Portuaria a rescatar a concesión outorgada a Marina Atlántica.
Foro Social de Cangas
Confraría de Pescadores de Cangas
Autoridade Portuaria de Vigo
A Confraría de Cangas chama ao boicot de Caixanova
A Confraría de Cangas recorrerá no Tribunal Supremo a obra de Massó
O xuíz admite a trámite o recurso da Confraría de Cangas contra o Concello
"Contradicións, incongruencias e omisións" na sentenza que desestima o recurso contra as obras de Massó
Celébranse os primeiros xuízos polo intento de paralizar as obras de Massó
Cangas, un tripartito visto para sentenza
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O Foro Social de Cangas e maila Confraría de Pescadores recibiron con indignación a noticia
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto